b'\n_START_ARTICLE_\nAmstrad PPC 512\n_START_PARAGRAPH_\nAmstrad PPC512 ir Amstrad PPC640 buvo pirmieji su IBM PC suderinami ne\xc5\xa1iojami Amstrad kompiuteriai. Jie buvo sukurti pagal stalini\xc5\xb3 Amstrad PC1512 ir PC1640 modeli\xc5\xb3 versijas. Kompiuteriai tur\xc4\x97jo integruot\xc4\x85 vienspalv\xc4\xaf ekran\xc4\x85 ir klaviat\xc5\xabr\xc4\x85, taip pat kei\xc4\x8diam\xc5\xb3 element\xc5\xb3 talpykl\xc4\x99 tiems atvejams, kai pagrindinis ar 12 volt\xc5\xb3 automobilis maitinimas nebuvo prieinamas. \xc4\xae kompiuterius buvo integruojamas viengubo ar dvigubo tankio dvipusis diskeli\xc5\xb3 skaitymo \xc4\xafrenginys, PPC640 modelis taip pat tur\xc4\x97jo modem\xc4\x85. Abu modeliai buvo parduodami su PPC Organiser programine \xc4\xafranga, PPC640 taip pat tur\xc4\x97jo Mirror II komunikacijos programin\xc4\x99 \xc4\xafrang\xc4\x85.\n_START_SECTION_\nProgramin\xc4\x97 \xc4\xafranga\n_START_PARAGRAPH_\nPPC kompiuteriuose buvo diegiama MS-DOS 3.3 operacin\xc4\x97 sistema, Organizer programin\xc4\x97 \xc4\xafranga, \xc4\xaf kuri\xc4\x85 \xc4\xaf\xc4\x97jo kartoteka, kalkuliatorius ir telefono numerio surink\xc4\x97jas. Su PPC640 kompiuteriu buvo platinama Mirror II komunikacin\xc4\x97s programin\xc4\x97s \xc4\xafrangos paketas, skirtas darbui su integruotu modemu._NEWLINE_MS-DOS paleidimo diskelis taip pat tur\xc4\x97jo program\xc4\x85, kuri gal\xc4\x97jo perjungti vaizd\xc4\x85 tarp i\xc5\xa1orinio ir vidinio monitoriaus, neperkraunant sistemos.\n_START_SECTION_\nAmstrad PC20 / Sinclair PC200\n_START_PARAGRAPH_\n1988 met\xc5\xb3 pabaigoje Amstrad suk\xc5\xabr\xc4\x97 PPC modeliais paremtus stalinius kompiuterius. LCD pakeit\xc4\x97 radijo da\xc5\xbeni\xc5\xb3 modulatorius tam, kad b\xc5\xabt\xc5\xb3 galima perduoti CGA vaizd\xc4\x85 \xc4\xaf televizori\xc5\xb3, klaviat\xc5\xabra ir sistemin\xc4\x97 plok\xc5\xa1t\xc4\x97 buvo integruota \xc4\xaf vien\xc4\x85 korpus\xc4\x85, kuris buvo pana\xc5\xa1us \xc4\xaf pirm\xc5\xb3j\xc5\xb3 Atari ST ir Amiga 500 modeli\xc5\xb3 korpusus. Vietoje antrojo diskeli\xc5\xb3 \xc4\xafrenginio buvo \xc4\xafrengtos dvi ISA s\xc4\x85sajos, ta\xc4\x8diau korpuso dizainas buvo toks, kad pilno auk\xc5\xa1\xc4\x8dio plok\xc5\xa1tes buvo galima \xc4\xafstatyti tik su atidarytu vir\xc5\xa1utiniu dang\xc4\x8diu. PC200 tur\xc4\x97jo juod\xc4\x85 korpus\xc4\x85 ir naudojo Sinclair vard\xc4\x85, PC20 buvo baltas ir naudojo Amstrad vard\xc4\x85. Visais kitais at\xc5\xbevilgiais jie buvo identi\xc5\xa1ki._NEWLINE_Be MS-DOS 3.3 ir Organizer programin\xc4\x97s \xc4\xafrangos dar buvo pridedama ir GEM grafin\xc4\x97 operacin\xc4\x97 aplinka ir keturi su CGA vaizdo re\xc5\xbeimu suderinami \xc5\xbeaidimai._NEWLINE_Ribotos grafin\xc4\x97s ir garso galimyb\xc4\x97s palyginus su kitais to meto asmeniniais kompiuteriais l\xc4\x97m\xc4\x97 prast\xc4\x85 \xc5\xa1i\xc5\xb3 kompiuteri\xc5\xb3 komercin\xc4\x99 s\xc4\x97km\xc4\x99.'